SK Úradný vestník Európskej únie L 302/15

NARIADENIE KOMISIE (EÚ) 2015/2075

z 18. novembra 2015,

ktorým sa menia prílohy II a III k nariadeniu Európskeho parlamentu a Rady (ES) č. 396/2005, pokiaľ ide o maximálne hladiny rezíduí abamektínu, desmedifamu, dichlorpropu-P, haloxyfopu-P, oryzalinu a fenmedifamu v určitých produktoch alebo na nich

(Text s významom pre EHP)

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (1), a najmä na jeho článok 14 ods. 1 písm. a), článok 18 ods. 1 písm. b) a článok 49 ods. 2,

keďže:

(1) Maximálne hladiny rezíduí (ďalej len „MRL“) dichlorpropu-P, haloxyfopu-P a oryzalinu sa stanovili v časti A prílohy III k nariadeniu (ES) č. 396/2005. MRL abamektínu, desmedifamu a fenmedifamu boli stanovené v prílohe II a v časti B prílohy III k uvedenému nariadeniu.

(2) Pokiaľ ide o abamektín, Európsky úrad pre bezpečnosť potravín (ďalej len „úrad“) predložil v súlade s článkom 12 ods. 1 nariadenia (ES) č. 396/2005 odôvodnené stanovisko k existujúcim MRL (2). Úrad navrhol zmeniť definíciu rezídua a odporučil znížiť MRL pre svalovinu a obličky hovädzieho dobytka. Pri ostatných produktoch odporučil existujúce MRL zvýšiť alebo zachovať. Dospel k záveru, že pokiaľ ide o MRL pre citrusové plody, mandle, lieskovce, vlašské orechy, jablká, hrušky, dule, mišpuľu, mišpuľník japonský, broskyne, slivky, stolové hrozno, muštové hrozno, jahody, černice, maliny, ríbezle (červené, čierne a biele), egreše, papáje, zemiaky, reďkovku, cesnak, cibuľu, šalotku, cibuľu jarnú a zimnú (velšskú), rajčiaky, papriky, baklažány, uhorky šalátové, uhorky nakladačky, cukety, melóny, tekvicu, dyňu červenú (vodový melón), kapustu čínsku, valeriánku poľnú, hlávkový šalát, čakanku štrbákovú širokolistú/endíviu širokolistú, rukolu, listy a výhonky plodiny Brassica spp., čakanku obyčajnú listnatú (šalátovú), trebuľku, cesnak pažítkový, zelerovú vňať, petržlen, šalviu, rozmarín, tymian, bazalku, vavrínový/bobkový list, estragón, fazuľu (čerstvú, so strukmi), hrach (čerstvý, so strukmi) a pór, chýbajú niektoré informácie a je potrebné, aby manažéri rizík vykonali ďalšie posúdenie. Keďže spotrebiteľom nehrozí nijaké riziko, MRL pre uvedené produkty by sa mali stanoviť v prílohe II k nariadeniu (ES) č. 396/2005 na existujúcej úrovni alebo na úrovni určenej úradom. Tieto MRL sa preskúmajú; pri preskúmaní sa zohľadnia informácie, ktoré budú k dispozícii do dvoch rokov od uverejnenia tohto nariadenia. Úrad dospel k záveru, že pokiaľ ide o MRL pre čerešne, avokáda, hrach (čerstvý, bez strukov) a artičoky pravé, nie sú k dispozícii žiadne informácie, a pokiaľ ide o MRL pre žeruchu a zeler, informácie, ktoré sú k dispozícii, nepostačujú na stanovenie predbežných MRL, a teda je potrebné, aby manažéri rizík vykonali ďalšie posúdenie. MRL pre tieto produkty by sa mali stanoviť na úrovni špecifického limitu detekcie. S ohľadom na dodatočné informácie o správnej poľnohospodárskej praxi, ktoré poskytlo Francúzsko po uverejnení odôvodneného stanoviska, ako aj vzhľadom na to, že spotrebiteľom nehrozí žiadne riziko, mala by sa MRL pre marhule stanoviť v prílohe II k nariadeniu (ES) č. 396/2005 na existujúcej úrovni.

(3) Pokiaľ ide o desmedifam, úrad predložil v súlade s článkom 12 ods. 2 nariadenia (ES) č. 396/2005 v spojení s jeho článkom 12 ods. 1 odôvodnené stanovisko k existujúcim MRL (3). Dospel k záveru, že pokiaľ ide o MRL pre repu obyčajnú, mangold, cukrovú repu (koreň), svalovinu, tuk, pečeň a obličky ošípaných, svalovinu, tuk, pečeň a obličky hovädzieho dobytka, svalovinu, tuk, pečeň a obličky oviec, svalovinu, tuk, pečeň a obličky kôz, chýbajú niektoré informácie a je potrebné, aby manažéri rizík vykonali ďalšie posúdenie. Keďže spotrebiteľom nehrozí nijaké riziko, MRL pre uvedené produkty by sa mali stanoviť v prílohe II k nariadeniu (ES) č. 396/2005 na existujúcej úrovni alebo na úrovni určenej úradom. Tieto MRL sa preskúmajú; pri preskúmaní sa zohľadnia informácie, ktoré budú k dispozícii do dvoch rokov od uverejnenia tohto nariadenia.

(4) Pokiaľ ide o dichlorprop-P, úrad predložil v súlade s článkom 12 ods. 2 nariadenia (ES) č. 396/2005 v spojení s jeho článkom 12 ods. 1 odôvodnené stanovisko k existujúcim MRL (4). Navrhol zmeniť definíciu rezídua. Odporučil znížiť MRL pre jablká, hrušky, čerešne, slivky, zrná jačmeňa, zrná ovsa, zrná raže a zrná pšenice. V prípade pomarančov odporučil existujúce MRL zvýšiť. Dospel k záveru, že pokiaľ ide o MRL pre svalovinu, tuk, pečeň a obličky ošípaných, svalovinu, tuk, pečeň a obličky hovädzieho dobytka, svalovinu, tuk, pečeň a obličky oviec, svalovinu, tuk, pečeň a obličky kôz a mlieko dobytka, mlieko oviec a mlieko kôz, chýbajú niektoré informácie a je potrebné, aby manažéri rizík vykonali ďalšie posúdenie. Keďže spotrebiteľom nehrozí nijaké riziko, MRL pre uvedené produkty by sa mali stanoviť v prílohe II k nariadeniu (ES) č. 396/2005 na existujúcej úrovni alebo na úrovni určenej úradom. Tieto MRL sa preskúmajú; pri preskúmaní sa zohľadnia informácie, ktoré budú k dispozícii do dvoch rokov od uverejnenia tohto nariadenia.

(5) Pokiaľ ide o haloxyfop-P, úrad predložil v súlade s článkom 12 ods. 1 nariadenia (ES) č. 396/2005 odôvodnené stanovisko k existujúcim MRL (5). Navrhol zmeniť definíciu rezídua. Úrad dospel k záveru, že pokiaľ ide o MRL pre mrkvu, cibuľu, fazuľu (suchú), hrach (suchý), slnečnicové semená, cukrovú repu (koreň), svalovinu, tuk, pečeň a obličky ošípaných, svalovinu, tuk, pečeň a obličky hovädzieho dobytka, svalovinu, tuk, pečeň a obličky oviec, svalovinu, tuk, pečeň a obličky kôz, svalovinu, tuk a pečeň hydiny, mlieko dobytka, mlieko oviec a mlieko kôz a vtáčie vajcia, chýbajú niektoré informácie a je potrebné, aby manažéri rizík vykonali ďalšie posúdenie. Keďže spotrebiteľom nehrozí nijaké riziko, MRL pre uvedené produkty by sa mali stanoviť v prílohe II k nariadeniu (ES) č. 396/2005 na existujúcej úrovni alebo na úrovni určenej úradom. Tieto MRL sa preskúmajú; pri preskúmaní sa zohľadnia informácie, ktoré budú k dispozícii do dvoch rokov od uverejnenia tohto nariadenia. Úrad dospel k záveru, že pokiaľ ide o MRL pre cibuľu kuchynskú jarnú a semená repky [repka olejná, repka okrúhlicová (turnip rape)], informácie, ktoré sú k dispozícii, nepostačujú na stanovenie predbežných MRL, a je potrebné, aby manažéri rizík vykonali ďalšie posúdenie. MRL pre cibuľu kuchynskú jarnú by sa mala stanoviť na úrovni špecifického limitu detekcie. S ohľadom na dodatočné informácie o správnej poľnohospodárskej praxi, ktoré poskytla Austrália po uverejnení odôvodneného stanoviska, ako aj vzhľadom na to, že spotrebiteľom nehrozí žiadne riziko, mala by sa MRL pre semená repky (repka olejná, repka okrúhlicová (turnip rape)) stanoviť v prílohe II k nariadeniu (ES) č. 396/2005 na existujúcej úrovni. Táto MRL sa preskúma; pri preskúmaní sa zohľadnia informácie, ktoré budú k dispozícii do dvoch rokov od uverejnenia tohto nariadenia.

(6) Pokiaľ ide o oryzalin, úrad predložil v súlade s článkom 12 ods. 1 nariadenia (ES) č. 396/2005 odôvodnené stanovisko k existujúcim MRL (6). Odporučil znížiť MRL pre stolové hrozno. Pri ostatných produktoch odporučil zachovať existujúce MRL. Dospel k záveru, že pokiaľ ide o MRL pre kiwi a špargľu, chýbajú niektoré informácie a je potrebné, aby manažéri rizík vykonali ďalšie posúdenie. Keďže spotrebiteľom nehrozí nijaké riziko, MRL pre uvedené produkty by sa mali stanoviť v prílohe II k nariadeniu (ES) č. 396/2005 na existujúcej úrovni alebo na úrovni určenej úradom. Tieto MRL sa preskúmajú; pri preskúmaní sa zohľadnia informácie, ktoré budú k dispozícii do dvoch rokov od uverejnenia tohto nariadenia. Úrad dospel k záveru, že pokiaľ ide o MRL pre banány, informácie, ktoré sú k dispozícii, nepostačujú na stanovenie predbežných MRL, a je potrebné, aby manažéri rizík vykonali ďalšie posúdenie. MRL pre tento produkt by sa mala stanoviť na úrovni špecifického limitu detekcie.

(7) Pokiaľ ide o fenmedifam, úrad predložil v súlade s článkom 12 ods. 2 nariadenia (ES) č. 396/2005 v spojení s jeho článkom 12 ods. 1 odôvodnené stanovisko k existujúcim MRL (7). Navrhol zmeniť definíciu rezídua. Úrad dospel k záveru, že pokiaľ ide o MRL pre jahody, repu obyčajnú, špenát, mangold, trebuľku, cesnak pažítkový, zelerovú vňať, petržlen, šalviu, rozmarín, tymian, bazalku, vavrínový/bobkový list a estragón, chýbajú niektoré informácie a je potrebné, aby manažéri rizík vykonali ďalšie posúdenie. Keďže spotrebiteľom nehrozí nijaké riziko, MRL pre uvedené produkty by sa mali stanoviť v prílohe II k nariadeniu (ES) č. 396/2005 na existujúcej úrovni alebo na úrovni určenej úradom. Tieto MRL sa preskúmajú; pri preskúmaní sa zohľadnia informácie, ktoré budú k dispozícii do dvoch rokov od uverejnenia tohto nariadenia. Dospel k záveru, že pokiaľ ide o MRL pre cukrovú repu (koreň), chýbajú niektoré informácie a je potrebné, aby manažéri rizík vykonali ďalšie posúdenie. S ohľadom na dodatočné informácie o skúškach na rezíduá, ktoré poskytlo Fínsko po uverejnení odôvodneného stanoviska, mala by sa MRL pre cukrovú repu (koreň) stanoviť v prílohe II k nariadeniu (ES) č. 396/2005 na úrovni „0,05 (*) mg/kg“. Táto MRL sa preskúma; pri preskúmaní sa zohľadnia informácie, ktoré budú k dispozícii do dvoch rokov od uverejnenia tohto nariadenia. Úrad dospel k záveru, že pokiaľ ide o MRL pre svalovinu, tuk, pečeň a obličky ošípaných, svalovinu, tuk, pečeň a obličky hovädzieho dobytka, svalovinu, tuk, pečeň a obličky oviec, svalovinu, tuk, pečeň a obličky kôz, mlieko dobytka, mlieko oviec a mlieko kôz, svalovinu, tuk a pečeň hydiny a vtáčie vajcia, informácie, ktoré sú k dispozícii, nepostačujú na stanovenie predbežných MRL, a je potrebné, aby manažéri rizík vykonali ďalšie posúdenie. MRL pre tieto produkty by sa mali stanoviť na úrovni špecifického limitu detekcie.

(8) Pokiaľ ide o produkty, pri ktorých nie je povolené použitie príslušného prípravku na ochranu rastlín a v prípade ktorých neexistujú dovozné tolerancie ani CXL, by sa MRL mali stanoviť na úrovni špecifického limitu detekcie alebo by sa mala uplatňovať štandardná MRL, ako je stanovené v článku 18 ods. 1 písm. b) nariadenia (ES) č. 396/2005.

(9) Komisia sa radila s referenčnými laboratóriami Európskej únie pre rezíduá pesticídov o potrebe upraviť určité kvantifikačné limity. V prípade viacerých látok dospeli uvedené laboratóriá k záveru, že pokiaľ ide o určité komodity, technický rozvoj si vyžaduje stanovenie špecifických kvantifikačných limitov.

(10) Na základe odôvodnených stanovísk úradu a s prihliadnutím na faktory týkajúce sa predmetnej záležitosti príslušné úpravy MRL spĺňajú požiadavky článku 14 ods. 2 nariadenia (ES) č. 396/2005.

(11) Prostredníctvom Svetovej obchodnej organizácie prebehli konzultácie o nových MRL s obchodnými partnermi Únie, ktorých pripomienky sa zohľadnili.

(12) Nariadenie (ES) č. 396/2005 by sa preto malo zodpovedajúcim spôsobom zmeniť.

(13) S cieľom umožniť bežné obchodovanie s produktmi, ich spracovanie a spotrebu by sa v tomto nariadení malo stanoviť prechodné opatrenie pre produkty získané pred úpravou MRL a v prípade ktorých z informácií vyplýva zachovanie vysokej úrovne ochrany spotrebiteľa.

(14) Predtým ako sa začnú upravené MRL uplatňovať by sa mala poskytnúť primeraná lehota s cieľom umožniť členským štátom, tretím krajinám a prevádzkovateľom potravinárskych podnikov, aby sa pripravili na plnenie nových požiadaviek, ktoré z týchto úprav vyplynú.

(15) Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

PRIJALA TOTO NARIADENIE:

Článok 1

Prílohy II a III k nariadeniu (ES) č. 396/2005 sa menia v súlade s prílohou k tomuto nariadeniu.

Článok 2

Nariadenie (ES) č. 396/2005 v znení pred zmenou týmto nariadením sa naďalej uplatňuje na produkty získané pred 8. decembrom 2015.

Článok 3

Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

Uplatňuje sa od 9. júna 2016.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 18. novembra 2015 Za Komisiu predseda Jean-Claude JUNCKER

(1) Ú. v. EÚ L 70, 16.3.2005, s. 1.

(2) Európsky úrad pre bezpečnosť potravín; Review of the existing maximum residue levels (MRLs) for abamectin according to Article 12 of Regulation (EC) No 396/2005. Vestník EFSA (EFSA Journal) (2014) 12(9):3823.

(3) Európsky úrad pre bezpečnosť potravín; Review of the existing maximum residue levels (MRLs) for desmedipham according to Article 12 of Regulation (EC) No 396/2005. Vestník EFSA (EFSA Journal) (2014) 12(7):3803.

(4) Európsky úrad pre bezpečnosť potravín; Review of the existing maximum residue levels (MRLs) for dichlorprop-P according to Article 12 of Regulation (EC) No 396/2005. Vestník EFSA (EFSA Journal) (2014) 12(2):3552.

(5) Európsky úrad pre bezpečnosť potravín; Review of the existing maximum residue levels (MRLs) for haloxyfop-P according to Article 12 of Regulation (EC) No 396/2005. Vestník EFSA (EFSA Journal) (2014) 12(10):3861.

(6) Európsky úrad pre bezpečnosť potravín; Review of the existing maximum residue levels (MRLs) for oryzalin according to Article 12 of Regulation (EC) No 396/2005. Vestník EFSA (EFSA Journal) (2014) 12(8):3819.

(7) Európsky úrad pre bezpečnosť potravín; Review of the existing maximum residue levels (MRLs) for phenmedipham according to Article 12 of Regulation (EC) No 396/2005. Vestník EFSA (EFSA Journal) (2014) 12(8):3807.